CELEX: C2005/182/02
Language: et
Date: 2005-07-23 00:00:00
Title: Euroopa Kohtu otsus (esimene koda) 2. juuni 2005. aasta kohtuasjas C-394/02: Euroopa Ühenduste Komisjon versus Kreeka Vabariik (Liikmesriigi kohustuste rikkumine — Direktiiv 93/38/EMÜ — Riigihankelepingud veevarustus-, energia-, transpordi- ja telekommunikatsioonisektoris — Megalopolise soojuselektrijaama konveiersüsteemi ehitamiseks sõlmitud hankeleping — Teate avaldamata jätmine — Tehnilised põhjused — Ettenägematu sündmus — Kiireloomuline olukord)

23.7.2005   
            
            
               ET
            
            
               Euroopa Liidu Teataja
            
            
               C 182/1
            
         
      EUROOPA KOHTU OTSUS
   
   (esimene koda)
   2. juuni 2005. aasta
   kohtuasjas C-394/02: Euroopa Ühenduste Komisjon versus Kreeka Vabariik (1)
   
   (Liikmesriigi kohustuste rikkumine - Direktiiv 93/38/EMÜ - Riigihankelepingud veevarustus-, energia-, transpordi- ja telekommunikatsioonisektoris - Megalopolise soojuselektrijaama konveiersüsteemi ehitamiseks sõlmitud hankeleping - Teate avaldamata jätmine - Tehnilised põhjused - Ettenägematu sündmus - Kiireloomuline olukord)
   (2005/C 182/02)
   Kohtumenetluse keel: kreeka
   Kohtuasjas C-394/02: Euroopa Ühenduste Komisjon (esindajad: M. Nolin ja M. Konstantinidis) v. Kreeka Vabariik (esindajad: P. Mylonopoulos, D. Tsagkaraki ja S. Chala), mille esemeks on EÜ artikli 226 alusel 8. novembril 2002 esitatud liikmesriigi kohustuste rikkumise tuvastamise hagi, tegi Euroopa Kohus (esimene koda), koosseisus: koja esimees P. Jann (ettekandja) ning kohtunikud K. Lenaerts, J. N. Cunha Rodrigues, M. Ilešič ja E. Levits; kohtujurist: F. G. Jacobs, kohtusekretär: ametnik K. Sztranc, 2. juunil 2005 otsuse, mille resolutiivosa on järgmine:
   
               1.
            
            
               Kuna riigi energiaettevõte Dimosia Epicheirisi Ilektrismoy sõlmis läbirääkimistega menetluses ilma eelneva teate avaldamiseta hankelepingu Megalopolise soojuselektrijaama konveiersüsteemi ehitamiseks, rikkus Kreeka Vabariik nõukogu 14. juuni 1993. aasta direktiivist 93/38/EMÜ, millega kooskõlastatakse veevarustus-, energeetika-, transpordi- ja telekommunikatsioonisektoris tegutsevate tellijate hankemenetlused, muudetud Euroopa Parlamendi ja nõukogu 16. veebruari 1998. aasta direktiiviga 98/4/EÜ, ja eelkõige selle artikli 20 lõikest 1 ja artiklist 21 tulenevaid kohustusi.
            
         
               2.
            
            
               Jätta kohtukulud Kreeka Vabariigi kanda.
            
         
      (1)  EÜT C 19, 25.1.2003.